சரி, சர்வ வல்லவரான கடவுளை நீங்கள் எப்படி வணங்க வேண்டும்? அவரை அறிந்துகொள்ள முடியாமல் நிற்கும் நீங்கள் அவரை அறிந்துகொண்டு வழிபட வேண்டுமென்பதற்காகத்தான் அவர் மனித உருவத்தில் முழுத் தெய்வீகத்தோடு இயேசு கிறிஸ்துவாக இந்த உலகத்தில் பிறந்தார். இயேசு கிறிஸ்துவை கடவுளாக வழிபடும்போதுதான் உங்கள் வழிபாட்டைக் கடவுள் ஏற்றுக்கொள்ளுகிறார். அதற்கு நீங்கள் என்ன செய்ய வேண்டும் தெரியுமா? இயேசு கிறிஸ்துவின் வேதப் புத்தகத்தை வாசித்து அவரைப் பற்றி அறிந்துகொள்ள வேண்டும். அவரைக் கடவுளாக விசுவாசிக்க வேண்டும். பாவங்களிலிருந்து நீங்கள் முழுமையாக விடுதலை பெற அவர் உங்கள் பாவங்களைத் தன்மேல் தாங்கிப் பலியானார் என்பதை முழுமனதோடு விசுவாசித்து அவரிடம் நீங்கள் பாவ மன்னிப்பு பெற வேண்டும். ஜெபித்து, ஆண்டவரே! என் பாவங்களை மன்னித்து என்னை ஏற்றுக்கொள்ளுங்கள் என்று மன்றாட வேண்டும். இயேசு கிறிஸ்துவை விசுவாசிப்பவர்களுக்கு அவர் அழிவில்லாத பரலோக வாழ்க்கையைக் கொடுக்கிறார் என்று கிறிஸ்தவ வேதம் சொல்லுகிறது. சிலை வணக்கத்தை நிறுத்திவிட்டு கிறிஸ்து இயேசுவை இன்றே விசுவாசியுங்கள்.